જસ્ટિસ આર.એમ સાવંત અને સાધના જાધવની ડિવિઝન બેન્ચ પુણેનાં એક રહેવાસી પ્રદીપ ભાલેકરે ફાઇલ કરેલ પીઆઇએલની સુનવણી કરી રહી હતી. ભાલેકરે સંજયને તેની સજા દરમિયાન મંજુર કરવામાં આવેલી નિયમિત પેરોલ્સ અને ફર્લોઝને પડકારી હતી. તે પછી કોર્ટે સંજય દત્તને આઠ મહિના વહેલા જેલમાંથી છોડી મુકવા માટે કયા પરિમાણોને ધ્યાનમાં લીધા હતા અને કઇ કાર્યવાહીઓને અનુસરવામાં આવી તે દર્શાવતું એફીડેવિટ દાખલ કરવા માટે સરકાનરને આદેશ આપ્યો હતો.